เรื่องร้องเรียน: ร้านอาหาร "ร้านสามพี่น้อง" ป้ายรถประจำทางปากซอยเพชรเกษม36 ได้ปล่อยน้ำเสียที่ไม่ได้รับการบำบัดลงบนพื้นถนน สร้างความสกปรกและยากต่อการสัญจรบนทางเท้า  อนึ่ง ร้านนี้เคยถูกแจ้งเข้าระบบฟองดูว์มาก่อน และเจ้าหน้าที่เคยมาตักเตือนแล้ว แต่ยังทำพฤติกรรมในลักษณะเดิมมาโดยตลอด อยากให้เจ้าหน้าที่ดำเนินการอย่างเด็ดขาด ตาม พรบ.รักษาความสะอาดฯ ให้เป็นแบบอย่าง เนื่องจากเป็นการกระทำผิดซ้ำ
การดำเนินการของเจ้าหน้าที่: เจ้าหน้าที่ได้ดำเนินการตรวจสอบบริเวณร้านข้าวมันไก่สามพี่น้อง ซอยเพชรเกษม 36 พบเจ้าของร้านที่กระทำความผิด จึงได้เชิญตัวมาเปรียบเทียบปรับเป็นเงิน 1,000 บาท และประชาสัมพันธ์ขอความร่วมมือไม่ให้ล้างอุปกรณ์หลังเลิกทำการค้าบริเวณร้าน โดยแนะนำให้ เก็บขนอุปกรณ์ไปล้างในพื้นที่เอกชนบริเวณอื่น และหามาตรการป้องกันไม่ให้น้ำไหลลงมาในทางเท้าหรือถนน เพราะสร้างความเดือดร้อนให้กับประชาชนผู้ใช้ทางสัญจร
ความเห็นของผู้แจ้ง: เป็นกำลังใจให้ครับ ปฏิบัติหน้าที่ได้อย่างเต็มที่เพื่อความอยู่ดีมีสุขของประชาชน
พื้นที่: แขวงปากคลองภาษีเจริญ เขตภาษีเจริญ กรุงเทพมหานคร